[{"text_idx": "#000000", "text": "Krei pli belan estontecon de la kunlaboroj inter C\u0302inio kaj Afriko"}, {"text_idx": "#000001", "text": "La 5-an de majo en la Konferenca Centro de la Afrika Unio en Adis-Abebo, c\u0302efurbo de Etiopio, c\u0302ina c\u0302efministro Li Keqiang faris prelegon sub la titolo \"Krei pli belan estontecon de la kunlaboroj inter C\u0302inio kaj Afriko\". En sia prelego li resumis la pozicion de Afriko en la politika kaj ekonomia dispozicioj de la mondo en tri flankoj. Li diris, ke por plue profundigi kunlaborojn inter C\u0302inio kaj Afriko, la du flankoj devas firme teni la jenajn kvar bazajn principojn: sincere kaj egale trakti unu la alian, akceli reciprokajn fidon kaj solidarecon, kune projekti tolereman disvolvon kaj renovigi praktikajn kunlaborojn."}, {"text_idx": "#000002", "text": "\"Tio estas la unua fojo por mi viziti Afrikon post mia c\u0302efministrig\u0302o de C\u0302inio kaj estas la dua fojo por mi suriri sur tiun c\u0302i miraklan teron. La nunaj gvidantoj de C\u0302inio kreskis au\u0306skultante la rakontojn pri la nacia sendependeca movado de Afriko kaj zorgante pri la konstruado de la Tanzanio-Zambia Fervojo,\" Li Keqiang diris: \"antau\u0306 5 jaroj mi vizitis Egiption, hejmlokon de Faraono, kaj hodiau\u0306 mi venis al Etiopio, tegmento de Afriko. Mi profunde sentas, ke la c\u0302ina popolo kaj la afrika havas similajn spertojn kaj taskojn en disvolvado kaj interkomunikan serc\u0302adon en spirito.\" Li resumis la pozicion de Afriko en la politika kaj ekonomia dispozicioj de la mondo en tri flankoj."}, {"text_idx": "#000003", "text": "Li diris, ke Afriko estas grava membro sur la politika areno de la mondo. Afriko kun 54 landoj okupas pli ol kvaronon da seg\u0302oj en la g\u0302eneralaj asembleoj de la Unuig\u0302intaj Nacioj kaj ludis gravan rolon en konservo de la paco kaj stabileco de la mondo. La g\u0302enerala potenco de la afrikaj landoj senc\u0302ese plifortig\u0302as, la procezo de integrig\u0302o iom post iom rapidig\u0302as en afrikaj landoj. Solidaraj, ili kune donas siajn voc\u0302ojn en la tutgloba disvolvo, klimata s\u0302ang\u0302ig\u0302o, reformado de la internacia reg-sistemo kaj en aliaj gravaj aferoj."}, {"text_idx": "#000004", "text": "Afriko kun vasta teritorio, abundaj ric\u0302fontoj kaj diligentaj popolanoj estas nova brila punkto por kreskado de la tutgloba ekonomio. Nun estas ellasata la granda latenta povo de miliardo da afrikanoj. En la nova jarcento Afriko plirapidigas siajn disvolvajn pas\u0302ojn, g\u0302ia ekonomio averag\u0302e kreskas je pli ol 5% c\u0302iu-jare. Afriko, unu el la regionoj en la mondo kun la ekonomio kreskanta plej rapide, farig\u0302is brila punkto por la ekonomia kreskado en la situacio de la internacia financa krizo. La totala ekonomia sumo de Afriko atingis 2 000 miliardojn da usonaj dolaroj kaj Afriko estas rekonata kiel nova merkato tre grava en la tuta globo."}, {"text_idx": "#000005", "text": "Afriko kun longa historio kaj brila kulturo estas konsista parto de la homa civilizacio. G\u0302i estas devenloko de la monda civilizacio kaj havas profundan influon al ric\u0302igo, inters\u0302ang\u0302o kaj disvastigo de la homaj kulturoj. Kaj la komuna \"avino\" de la homaro Lucy kaj la antikva piramido, kaj la simplaj kaj ritmoklaraj tamburbatoj, kaj la simplaj kaj vigloplenaj dancoj c\u0302iuj estas belaj nomkartoj de Afriko."}, {"text_idx": "#000007", "text": "Li Keqiang diris, ke C\u0302inio kaj Afriko kune skribis brilajn c\u0302apitrojn kaj nun malfermas la novan pag\u0302on. Nun la komunaj interesoj de C\u0302inio kaj Afriko estas pli vastaj, la bazo por kunlaboroj -- pli firma, kaj la duflankaj kunlaboroj alfrontas bonan historian s\u0302ancon. Rigardante al la estonteco C\u0302inio volontas penadi kune kun afrikaj landoj, pozitive antau\u0306enpus\u0302i la ses grandajn projektojn kaj plue akceli c\u0302iuflankajn kunlaborojn inter C\u0302inio kaj Afriko."}, {"text_idx": "#000008", "text": "1. La projekto de industria kunlaboro -- konstrui en Afriko esploran kaj ekspluatan centron de fervojoj por grandrapida trajno"}, {"text_idx": "#000009", "text": "C\u0302inio penados por ke en la jaro 2020 la komerca sumo inter C\u0302inio kaj Afriko atingu c\u0302irkau\u0306 400 miliardojn da usonaj dolaroj, kaj la rekta investado de C\u0302inio al Afriko -- 100 miliardojn da usonaj dolaroj."}, {"text_idx": "#000010", "text": "C\u0302inio pozitive partoprenos en afrika konstruado de au\u0306tovojoj, fervojoj kaj instalaj\u0302oj de telekomunikoj kaj elektropovoj por realigi interligig\u0302on kaj interkomunikig\u0302on inter regionoj en Afriko. La c\u0302ina registaro proponas, ke c\u0302inaj entreprenoj fondu en Afriko kune investitan aerkompanion kaj liveru al g\u0302i civilajn pasag\u0302er-aviadilojn por disvolvi aviadan industrion en Afriko. Krom tio, C\u0302inio starigos en Afriko esploran kaj ekspluatan centron de fervojoj por grandrapida trajno."}, {"text_idx": "#000011", "text": "2. La projekto de kunlaboro en protekto de ekologia medio -- liveri al Afriko 10 milionojn da usonaj dolaroj por protekti la sovag\u0302ajn bestojn"}, {"text_idx": "#000012", "text": "Por protekti la sovag\u0302ajn bestojn de Afriko la c\u0302ina registaro liveros al Afriko monhelpon je 10 milionoj da usonaj dolaroj kaj plifortigos teknikajn kunlaborojn kaj spertajn inters\u0302ang\u0302ojn kun la afrikaj landoj. C\u0302inio antau\u0306enpus\u0302os la konstruadon de la \"Komuna esplor-centro de C\u0302inio kaj Afriko\" en Kenjo por diskuti pri protektado de la biologia diverseco, regado de dezertig\u0302o, demonstrado de la moderna agrikulturo kaj pri aliaj temoj zorgataj de la afrikaj landoj, senc\u0302ese intensigi kunlaborojn inter C\u0302inio kaj Afriko en la kampo de eko-media protektado, pozitive disvolvi purajn energiojn kaj renovigeblajn energiojn, evolui protektante kaj protekti evoluante por ke la bela C\u0302inio kaj la verda Afriko kune iru antau\u0306en."}, {"text_idx": "#000013", "text": "3. La projekto de financa kunlaboro -- pliigi al Afriko krediton de 10 miliardoj da usonaj dolaroj"}, {"text_idx": "#000014", "text": "C\u0302inio decidis pliigi al afrikaj landoj krediton de 10 miliardoj da usonaj dolaroj kaj per tio la sumo de kredito promesita de C\u0302inio atingos 30 miliardojn da usonaj dolaroj. Samtempe C\u0302inio pliigos enmeton de mono al la fonduso por disvolvig\u0302o de C\u0302inio kaj Afriko je 2 miliardoj da usonaj dolaroj kaj tiel la sumo de la fonduso atingos 5 miliardojn da usonaj dolaroj. C\u0302inio esperas, ke Afriko bone uzos la krediton por siaj malgrandaj kaj mezaj entreprenoj, kaj subtenos ilian disvolvon, kaj volas fari intertraktadon kun la disvolva banko de Afriko por starigi monkolektitan fonduson kaj starigi triflanke kunlaboran platformon por afrika konstruado en bazaj instalaj\u0302oj. C\u0302inio volas intensigi duflankajn kunlaborojn en reciproka konto-reguligo de mono, inters\u0302ang\u0302o de mono, reciproka starigo de filioj de financaj institucioj kaj en aliaj flankoj."}, {"text_idx": "#000015", "text": "4. La projekto de inters\u0302ang\u0302oj kaj kunlaboroj en kulturo kaj eduko -- liveri registarajn stipendiojn al 18 mil afrikaj studentoj"}, {"text_idx": "#000016", "text": "C\u0302inio bone praktikos la \"planon pri la kultura kunlabora partnero de C\u0302inio kaj Afriko\", la \"amikan agadon inter civitanoj c\u0302inaj kaj afrikaj\" kaj aliajn programojn, precipe tiujn pri la c\u0302ina kultura centro kaj la konfucea instituto, kiuj profundigis la amikecon inter C\u0302inio kaj Afriko. C\u0302inio c\u0302iuflanke antau\u0306enpus\u0302os la \"planon pri afrikaj talentuloj\" kaj en la difinita tempo plenumos la celon liveri registarajn stipendiojn al 18 mil afrikaj studentoj kaj trejni por Afriko 30 mil personoj kun diversaj kapabloj. C\u0302inio jam donis 10 milionojn da usonaj dolaroj al la Internacia Mona Fonduso por altigi profesian lertecon de afrikaj laborfortoj. C\u0302inio donos al afrikaj landoj helpon per profesia trejnado kaj aliaj manieroj por altigi kvaliton de homforta resurso de Afriko."}, {"text_idx": "#000017", "text": "5. La projekto de kunlaboro por redukti malric\u0302econ -- trejni 2 mil administrantojn je agrikultura tekniko"}, {"text_idx": "#000018", "text": "Antau\u0306 nelonge C\u0302inio kaj la Afrika Unio publikigis la Programon por intensigi kunlaborojn inter C\u0302inio kaj Afriko en redukto de malric\u0302eco. C\u0302inio volontas dividi spertojn de la afrikaj landoj pri redukto de malric\u0302eco. C\u0302i-jare estas la jaro de agrikulturo kaj sekureco de greno de Afriko. C\u0302inio plenumos kune kun la Afrika Unio kaj la afrikaj landoj la \"Demonstran projekton de bonkvalito kaj grandproduktado de agrikulturo\" por levi la nivelon de agrikultura tekniko de afrikaj landoj kaj produkto-kvantojn de agrikulturaj\u0302oj. C\u0302inio plenumos ankau\u0306 la \"Sunbrilan planon de C\u0302inio kaj Afriko pri la agrikulturo\" kaj trejnos por Afriko 2 mil administrantojn je agrikultura tekniko en la venontaj 5 jaroj. C\u0302inio liveros al Afriko pli multe da helpoj en trink-akvo, preventado kaj kuracado de infektaj malsanoj kaj en aliaj kampoj pri la popola vivo."}, {"text_idx": "#000019", "text": "6. La projekto de kunlaboroj por la paco kaj sekureco -- helpi Afrikon fondi rapide reagajn trupojn"}, {"text_idx": "#000020", "text": "C\u0302inio firme subtenos Afrikon en traktado de g\u0302iaj aferoj per g\u0302iaj propraj manieroj. C\u0302inio profunde plenumos la \"Proponon pri pacaj kaj sekuraj kunlaboraj partneraj rilatoj inter C\u0302inio kaj Afriko\", faros pozitivan esploron por liveri al Afriko helpon en fondo de konstanta armeo kaj de rapide reagaj trupoj, subtenos Afrikon starigi kolektivan sekuran mekanismon, pliigos kunlaborojn kun Afriko en trejnado de homoj, divido de informoj, kunaj manovroj kaj ekzercoj kaj en aliaj flankoj, helpos Afrikon plifortigi kapablojn por konservi la pacon, batali kontrau\u0306 terorismo kaj piratoj. Por trakti la humanisman krizon en la Sud-Sudano C\u0302inio liveros al la lando humanisman helpon de 50 milionoj da juanoj."}, {"text_idx": "#000021", "text": "C\u0302inio kaj Afriko kunlaboros por kuna disvolvo"}, {"text_idx": "#000022", "text": "\"Kuna penado de araneoj sufic\u0302as por enretigi leonon\", tiu proverbo de Etiopio malkovras la simplan veron: solidareco estas forto. \"Vi probable forgesos tiujn, kiuj ridis kune kun vi, sed neniam vi forgesos tiujn, kiuj ploris kune kun vi\", tiele taksis la amikecon inter C\u0302inio kaj Afriko Li Keqiang en sia prelego. Dum la disvolva vojag\u0302o de Afriko, g\u0302in c\u0302iam traktas C\u0302inio kiel sia parenco kaj amiko."}, {"text_idx": "#000023", "text": "Dum la pasintaj 50 jaroj C\u0302inio kaj Afriko skribis brilajn c\u0302apitrojn kaj nun ili turnas la novan pag\u0302on. La historio kaj realo pruvis, ke disvolvig\u0302o de C\u0302inio alportos s\u0302ancon al Afriko, dum C\u0302inio profitos el la disvolvo de Afriko. La disvolvo kaj progreso de C\u0302inio kaj Afriko faros la mondon pli bela."}, {"text_idx": "#000024", "text": "Redaktoroj: Zhao Xi kaj Niu Xueqin"}]